Diari Oficial de la Generalitat Valenciana


Sumari del DOGV 5835, del 26-08-2008 (2008/10949)

RESOLUCIÓ de 17 de gener de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa IFF Benicarló, SA, per a les instal·lacions destinades a la fabricació de productes químics diversos per a ús en perfumeria i cosmètics, al terme municipal de Benicarló (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5835

Data del DOGV
:   26-08-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10558


Data del document
:   17-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Benicarló
    * empresa industrial
    * indústria química

RESOLUCIÓ de 17 de gener de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa IFF Benicarló, SA, per a les instal·lacions destinades a la fabricació de productes químics diversos per a ús en perfumeria i cosmètics, al terme municipal de Benicarló (Castelló). [2008/10850]  
Vist l'expedient 210/07 IPPC, instruït a instàncies de l'empresa IFF Benicarló, SA, s'emet aquesta resolució de conformitat amb els següents,  
Antecedents de fet  
Primer. Amb data 8 de març de 2007 el director general de Qualitat Ambiental dicta una resolució per la qual es concedeix autorització ambiental integrada a IFF Benicarló, SA, amb el número 063-07/AAI/CV, per a una fàbrica de productes químics diversos per a ús en perfumeria i cosmètics, amb emplaçament al carrer Felipe Klein, núm. 2. de Benicarló.  
Segon. Amb data 8 d'agost de 2007 té entrada en el Registre General d'aquesta Conselleria un escrit de l'empresa, mitjançant el qual se sol·licita una modificació no substancial de l'autorització ambiental integrada respecte als límits d'emissió fixats per a la caldera de generació de vapor que utilitza com a combustible una mescla d'un 40% de residus orgànics i un 60% de fuel, en concret per als contaminants COT, HCl i HF, de conformitat amb el que disposa el Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.  
Tercer. Amb data 5 d'octubre de 2007 se sol·licita que el Servei de Protecció de l'Ambient Atmosfèric emeta informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat mbiental, i es rep resposta amb data 7 de novembre de 2007 amb sentit favorable respecte a la modificació proposada.  
Quart. Amb data 17 de gener de 2008 es remet el tràmit d'audiència a l'empresa, i no s'han rebut al·legacions respecte d'això.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, l'autorització ambiental integrada podrà ser modificada d'ofici, amb audiència prèvia a l'interessat, quan així ho exigisca la normativa sectorial aplicable.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Modificar la resolució de 8 de març de 2007 per la qual s'atorga autorització ambiental integrada a l'empresa IFF Benicarló, SA, en els aspectes següents:  
  
\* \* \* \* \*Apartat 1. Emissions atmosfèriques  
Les emissions corresponents a la caldera de generació de vapor que utilitza com a combustible una mescla d'un 40% de residus orgànics i un 60% de fuel ha de complir els següents valors límit d'emissió:  
(\*) Els valors mitjans semihoraris no poden superar els valors límit d'emissió d'aquesta columna.  
(\*\*) El 97% dels valors mitjans semihoraris no poden superar els valors límit d'emissió d'aquesta columna.  
(\*\*\*) Valors límit totals, calculats emprant la regla de la mescla. Tots els valors han sigut calculats per a un 3% de O2, excepte per al Cd+Tl, Hg, resta de metalls, dioxines i furans que estan calculats per a un 6% de O2.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 17 de gener de 2008.- El director general per al Canvi Climàtic: Jorge Lamparero Lázaro.